CELEX: 32012D0720
Language: lt
Date: 1352851200000
Title: 2012/720/: 2012 m. lapkričio 14 d. Komisijos sprendimas dėl ES ekologinio ženklo suteikimo pramoninėse ir įstaigų automatinėse indaplovėse naudojamiems plovikliams ekologinių kriterijų nustatymo (pranešta dokumentu Nr. C(2012) 8054) Tekstas svarbus EEE

24.11.2012   
            
            
               LT
            
            
               Europos Sąjungos oficialusis leidinys
            
            
               L 326/25
            
         KOMISIJOS SPRENDIMAS
   2012 m. lapkričio 14 d.
   dėl ES ekologinio ženklo suteikimo pramoninėse ir įstaigų automatinėse indaplovėse naudojamiems plovikliams ekologinių kriterijų nustatymo
   (pranešta dokumentu Nr. C(2012) 8054)
   (Tekstas svarbus EEE)
   (2012/720/ES)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. lapkričio 25 d. Europos Parlamento ir Tarybos reglamentą (EB) Nr. 66/2010 dėl ES ekologinio ženklo (1), ypač jo 8 straipsnio 2 dalį,
   pasikonsultavusi su Europos Sąjungos ekologinio ženklinimo valdyba,
   kadangi:
   
               (1)
            
            
               pagal Reglamentą (EB) Nr. 66/2010 ES ekologinis ženklas gali būti suteikiamas tokiems produktams, kurie per visą gyvavimo ciklą daro mažesnį poveikį aplinkai;
            
         
               (2)
            
            
               Reglamente (EB) Nr. 66/2010 numatyta, kad kiekvienai produktų grupei turi būti nustatyti konkretūs ES ekologinio ženklo suteikimo kriterijai;
            
         
               (3)
            
            
               naujieji kriterijai ir susiję įvertinimo bei patikros reikalavimai turėtų galioti ketverius metus nuo šio sprendimo priėmimo dienos;
            
         
               (4)
            
            
               šiame sprendime numatytos priemonės atitinka pagal Reglamento (EB) Nr. 66/2010 16 straipsnį įsteigto komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Produktų grupę „pramoninėse ir įstaigų automatinėse indaplovėse naudojami plovikliai“ sudaro indaplovėse naudojami plovikliai, skalavimo priemonės ir mirkymo priemonės iš vienos ar daugiau sudedamųjų dalių, skirtos naudoti profesinės paskirties indaplovėse.
   Į šią produktų grupę neįeina: buitinėse automatinėse indaplovėse naudojami plovikliai, medicinos prietaisų plovyklėse ar specialiose pramonės įrangos valymo mašinose, įskaitant specialias maisto pramonės mašinas, skirti naudoti plovikliai.
   Taip pat į šią produktų grupę neįeina purškalai, kurie dozuojami ne automatiniais siurbliais.
   2 straipsnis
   Kad automatinėse indaplovėse naudojamam plovikliui pagal Reglamentą (EB) Nr. 66/2010 būtų suteiktas ES ekologinis ženklas, jis turi būti priskiriamas šio sprendimo 1 straipsnyje apibrėžtai produktų grupei „pramoninėse ir įstaigų automatinėse indaplovėse naudojami plovikliai“ ir atitikti šio sprendimo priede nustatytus kriterijus ir su jais susijusius vertinimo bei patikros reikalavimus.
   3 straipsnis
   Produktų grupės „pramoninėse ir įstaigų automatinėse indaplovėse naudojami plovikliai“ kriterijai ir susiję įvertinimo bei patikros reikalavimai galioja ketverius metus nuo šio sprendimo priėmimo dienos.
   4 straipsnis
   Administraciniais tikslais produktų grupei „pramoninėse ir įstaigų automatinėse indaplovėse naudojami plovikliai“ suteikiamas kodas „038“.
   5 straipsnis
   Šis sprendimas skirtas valstybėms narėms.
   
      Priimta Briuselyje 2012 m. lapkričio 14 d.
      
         
            Komisijos vardu
         
         Janez POTOČNIK
         
            Komisijos narys
         
      
   
   
      (1)  OL L 27, 2010 1 30, p. 1.
   
      PRIEDAS
      
         SISTEMA
      
      
         Kriterijų tikslai
      
      Kriterijais visų pirma siekiama populiarinti produktus, kurių poveikis vandens ekosistemoms mažesnis, kuriuose yra ribotas pavojingų cheminių medžiagų kiekis ir kurių veiksmingumas yra išbandytas.
      
         KRITERIJAI
      
      Nustatyti šių sričių kriterijai:
      
                  1.
               
               
                  Toksiškumas vandens organizmams. Ribinis skiedimo tūris (CDV)
               
            
                  2.
               
               
                  Biologinis skaidumas
               
            
                  3.
               
               
                  Uždraustos ar ribojamos cheminės medžiagos ir mišiniai
               
            
                  4.
               
               
                  Pakavimo reikalavimai
               
            
                  5.
               
               
                  Skalbimo veiksmingumas (tinkamumas naudoti)
               
            
                  6.
               
               
                  Automatinio dozavimo sistemos
               
            
                  7.
               
               
                  Naudotojo informacija (ant ES ekologinio ženklo pateikiama informacija)
               
            1)   Vertinimas ir patikra
      
      a)   Reikalavimai
      Kiekvieno kriterijaus apraše nurodyti konkretūs vertinimo ir patikros reikalavimai.
      Jeigu reikalaujama, kad pareiškėjas pateiktų deklaracijas, dokumentus, tyrimų, bandymų ataskaitas arba kitus įrodymus, patvirtinančius, jog gaminys atitinka kriterijų reikalavimus, minėtus dokumentus gali parengti, atitinkamai, pareiškėjas (-ai) ir (arba) jo (jų) tiekėjas (-ai) ir pan.
      Jeigu įmanoma, bandymus turėtų atlikti standarto EN ISO 17025 arba jam lygiaverčio standarto bendruosius reikalavimus atitinkančios laboratorijos.
      Tam tikrais atvejais leidžiama taikyti ir kitus, nei nustatyta, kiekvieno kriterijaus bandymo metodus, tačiau jų lygiavertiškumą turi patvirtinti paraišką nagrinėjanti kompetentinga institucija.
      I priedėlyje remiamasi ploviklių ingredientų duomenų baze (PIDB sąrašu), kurioje pateikiamos ploviklių sudėtyje dažniausiai naudojamos sudedamosios medžiagos. Ja turi būti naudojamasi imant duomenis ribiniam skiedimo tūriui (CDV) skaičiuoti ir sudedamųjų medžiagų biologiniam skaidumui įvertinti. Jei cheminės medžiagos nėra PIDB sąraše, pateikiami nurodymai, kaip apskaičiuoti ar ekstrapoliuoti atitinkamus duomenis. Naujausią PIDB sąrašo versiją galima gauti ES ekologinio ženklo interneto svetainėje arba atskirų kompetentingų institucijų svetainėse.
      Tam tikrais atvejais kompetentingos institucijos gali reikalauti patvirtinamųjų dokumentų ir gali atlikti nepriklausomas patikras.
      b)   Matavimo ribos
      Ekologinius kriterijus turi atitikti specialiai įdėtos medžiagos, taip pat šalutiniai produktai ir priemaišos iš žaliavų, jei jų koncentracija yra 0,010 % galutinės sudėties pagal masę arba didesnė.
      Biocidai ir dažikliai kriterijus turi atitikti nepriklausomai nuo to, kokia yra jų koncentracija.
      Slenkstinę ribą atitinkančios pirmiau išvardytos medžiagos šiame dokumente vadinamos „sudedamosiomis medžiagomis“.
      2)   Funkcinis vienetas
      
      Šios produktų grupės funkcinis vienetas yra išreiškiamas g/l skalbimo tirpalo (gramų vienam litrui skalbimo tirpalo).
      Su funkcinio vieneto vertinimu ir patikra susiję reikalavimai
      
                   
               
               
                  Kompetentingai įstaigai turi būti pateikta visa produkto sudėtis, įskaitant visų produkto sudedamųjų dalių prekinius pavadinimus, cheminių medžiagų pavadinimus, CAS Nr., PIDB Nr. (1), kiekį su vandeniu ir be jo, funkciją ir pavidalą (neatsižvelgiant į koncentraciją). Jai taip pat pateikiamas pakuotės grafinis vaizdas su dozavimo rekomendacijomis.
               
            
                   
               
               
                  Kompetentingai įstaigai turi būti pateikti kiekvienos sudedamosios medžiagos saugos duomenų lapai pagal Europos Parlamento ir Tarybos reglamento (EB) Nr. 1907/2006 (2) reikalavimus.
               
            PIDB sąrašo A ir B dalis galima gauti ES ekologinio ženklo interneto svetainėje
      
                   
               
               
                  http://ec.europa.eu/environment/ecolabel/documents/did_list/didlist_part_a_en.pdf
               
            
                   
               
               
                  http://ec.europa.eu/environment/ecolabel/documents/did_list/didlist_part_b_en.pdf
               
            
         ES EKOLOGINIO ŽENKLO KRITERIJAI
      
      
         1 kriterijus.   Toksiškumas vandens organizmams: Ribinis skiedimo tūris (CDV)
      
      Vienkomponentės ar daugiakomponentės sistemos ribinis skiedimo tūris (CDV ilgalaikis, CDVchronic) turi neviršyti toliau nurodytų verčių (esant didžiausiai rekomenduojamai dozei):
      
                  CDV esant didžiausiai rekomenduojamai dozei
               
               
                  Minkštas
               
               
                  Vidutinio kietumo
               
               
                  Kietas
               
            
                  Produkto tipas
               
               
                  0–6 °dH
               
               
                  7–13 °dH
               
               
                  > 14 °dH
               
            
                  Mirkymo priemonės
               
               
                  2 000
               
               
                  2 000
               
               
                  2 000
               
            
                  Indaplovėse naudojami plovikliai
               
               
                  3 000
               
               
                  5 000
               
               
                  10 000
               
            
                  Daugiakomponentės sistemos
               
               
                  3 000
               
               
                  4 000
               
               
                  7 000
               
            
                  Skalavimo priemonės
               
               
                  3 000
               
               
                  3 000
               
               
                  3 000
               
            Ribinis skiedimo tūris (CDVchronic) apskaičiuojamas visoms produkto sudedamosioms medžiagoms (i), taikant šią formulę:
      
         
      kai:
      
                  masė
               
               
                  =
               
               
                  sudedamosios medžiagos masė rekomenduojamoje dozėje,
               
            
                  DF
               
               
                  =
               
               
                  skaidumo koeficientas,
               
            
                  TF
               
               
                  =
               
               
                  cheminės medžiagos ilgalaikio toksiškumo koeficientas, nurodytas PIDB sąraše.
               
            Į produkte esančius biocidus ir dažiklius taip pat turi būti atsižvelgiama apskaičiuojant CDV, net jeigu jų koncentracija mažesnė kaip 0,010 % (100 ppm).
      Kadangi plovimo proceso metu medžiagos yra, toliau nurodytoms medžiagoms taikomos atskiros taisyklės:
      
                  —
               
               
                  vandenilio peroksidas (H2O2) – į CDV skaičiavimus neįtraukiamas,
               
            
                  —
               
               
                  peroksiacto rūgštis – įtraukiama į skaičiavimus kaip acto rūgštis.
               
            
         Vertinimas ir patikra. Pareiškėjas pateikia apskaičiuotą produkto CDVchronic. CDV vertės skaičiavimo skaičiuoklė pateikiama ES ekologinio ženklo interneto svetainėje.
      DF ir TF parametrų vertės imamos iš Ploviklių ingredientų duomenų bazėje pateikto sąrašo (PIDB sąrašo). Jei cheminės medžiagos nėra PIDB sąraše, parametrai apskaičiuojami pagal PIDB sąrašo B dalyje pateikiamas gaires ir pridedami susiję dokumentai.
      
         2 kriterijus.   Biologinis skaidumas
      
      a)   Biologinis paviršinio aktyvumo medžiagų skaidumas
      Visos paviršinio aktyvumo medžiagos turi būti biologiškais skaidžios aerobinės ir anaerobinės aplinkos sąlygomis.
      b)   Organinių medžiagų biologinis skaidumas
      Visų produkte esančių organinių medžiagų, kurios yra biologiškai neskaidžios aerobinėmis sąlygomis (nėra lengvai biologiškai skaidžios) (aNBO) ir biologiškai neskaidžios anaerobinėmis sąlygomis (anNBO), kiekis neturi viršyti šių ribų:
      
         aNBO
      
      
                  Produkto tipas
                  (g/l skalbimo tirpalo)
               
               
                  Minkštas
               
               
                  Vidutinio kietumo
               
               
                  Kietas
               
            
                  0–6 °dH
               
               
                  7–13 °dH
               
               
                  > 14 °dH
               
            
                  Mirkymo priemonės
               
               
                  0,4
               
               
                  0,4
               
               
                  0,4
               
            
                  Indaplovėse naudojami plovikliai ir daugiakomponentės sistemos
               
               
                  0,4
               
               
                  0,4
               
               
                  0,4
               
            
                  Skalavimo priemonės
               
               
                  0,04
               
               
                  0,04
               
               
                  0,04
               
            
         
      
         anNBO
      
      
                  Produkto tipas
                  (g/l skalbimo tirpalo)
               
               
                  Soft
               
               
                  Medium
               
               
                  Hard
               
            
                  0–6 °dH
               
               
                  7–13 °dH
               
               
                  > 14 °dH
               
            
                  Mirkymo priemonės
               
               
                  0,4
               
               
                  0,4
               
               
                  0,4
               
            
                  Indaplovėse naudojami plovikliai ir daugiakomponentės sistemos
               
               
                  0,6
               
               
                  1,0
               
               
                  1,5
               
            
                  Skalavimo priemonės
               
               
                  0,04
               
               
                  0,04
               
               
                  0,04
               
            
         Vertinimas ir patikra. Pareiškėjas pateikia dokumentus, kuriais įrodomas paviršinio aktyvumo medžiagų skaidumas, taip pat apskaičiuotus produkto aNBO ir anNBO. aNBO ir anNBO verčių skaičiavimo skaičiuoklė pateikiama ES ekologinio ženklo interneto svetainėje.
      Ir paviršinio aktyvumo medžiagų atveju, ir aNBO bei anNBO atveju reikia remtis PIDB sąrašu. Kaip nurodyta I priedėlyje, turi būti pateikta atitinkama sudedamųjų medžiagų, kurios neįtrauktos į PIDB sąrašą, informacija iš literatūros ar kitų šaltinių arba atitinkamų bandymų rezultatai, rodantys, kad jie yra biologiškai skaidūs aerobinėmis ir anaerobinėmis sąlygomis.
      Pažymėtina, kad TAED turėtų būti laikoma biologiškai skaidžia anaerobinėmis sąlygomis.
      Jei pirmiau nurodytus reikalavimus atitinkančių dokumentų nėra, medžiagai, išskyrus paviršinio aktyvumo medžiagas, skaidumo anaerobinėje aplinkoje reikalavimas gali būti netaikomas, jei ji atitinka kurią nors iš toliau nurodytų sąlygų:
      
                  1)
               
               
                  lengvai skaidoma ir lėtai vyksta adsorbcija (A < 25 %); arba
               
            
                  2)
               
               
                  lengvai skaidoma ir sparčiai vyksta desorbcija (D > 75 %); arba
               
            
                  3)
               
               
                  lengvai skaidoma ir biologiškai nesikaupia.
               
            Adsorbcijos ir desorbcijos bandymus galima atlikti pagal OECD rekomendacijas Nr. 106.
      
         3 kriterijus.   Draudžiamos ar ribojamos cheminės medžiagos ir mišiniai
      
      a)   Nustatytos draudžiamos sudedamosios medžiagos
      Produktuose draudžiama naudoti šias sudedamąsias medžiagas (tiek produkto sudėtyje, tiek produktą sudarančių mišinių sudėtyje):
      
                  —
               
               
                  EDTA (etilendiamintetraacto rūgštį),
               
            
                  —
               
               
                  kvapiąsias medžiagas,
               
            
                  —
               
               
                  reaktyviuosius chloro junginius,
               
            
                  —
               
               
                  APEO (alkilfenoletoksilatus) ir APD (alkilfenolius ir jų darinius).
               
            
         Vertinimas ir patikra. Pareiškėjas pateikia užpildytą ir pasirašytą atitikties deklaraciją.
      b)   Pavojingos cheminės medžiagos ir mišiniai
      Pagal Reglamento (EB) Nr. 66/2010 dėl ES ekologinio ženklo 6 straipsnio 6 dalį nei produkte, nei jo dalyse neturi būti cheminių medžiagų arba mišinių, kurie atitinka priskyrimo toliau nurodytoms pavojingumo frazėms ar rizikos frazėms kriterijus pagal Europos Parlamento ir Tarybos reglamentą (EB) Nr. 1272/2008 (3) arba Tarybos direktyvą 67/548/EEB (4), taip pat juose neturi būti Reglamento (EB) Nr. 1907/2006 57 straipsnyje nurodytų cheminių medžiagų. Toliau nurodytos rizikos frazės paprastai taikomos cheminėms medžiagoms. Tačiau jei informacijos apie medžiagas gauti negalima, taikomos mišinių klasifikavimo taisyklės.
      Pavojingumo frazių sąrašas:
      
                  Pavojingumo frazė (5)
                  
               
               
                  Rizikos frazė (6)
                  
               
            
                  H300 Mirtina prarijus
               
               
                  R28
               
            
                  H301 Toksiška prarijus
               
               
                  R25
               
            
                  H304 Prarijus ir patekus į kvėpavimo takus, gali sukelti mirtį
               
               
                  R65
               
            
                  H310 Mirtina susilietus su oda
               
               
                  R27
               
            
                  H311 Toksiška susilietus su oda
               
               
                  R24
               
            
                  H330 Mirtina įkvėpus
               
               
                  R23/26
               
            
                  H331 Toksiška įkvėpus
               
               
                  R23
               
            
                  H340 Gali sukelti genetinius defektus
               
               
                  R46
               
            
                  H341 Įtariama, kad gali sukelti genetinius defektus
               
               
                  R68
               
            
                  H350 Gali sukelti vėžį
               
               
                  R45
               
            
                  H350i Gali sukelti vėžį įkvėpus
               
               
                  R49
               
            
                  H351 Įtariama, kad sukelia vėžį
               
               
                  R40
               
            
                  H360F Gali pakenkti vaisingumui
               
               
                  R60
               
            
                  H360D Gali pakenkti negimusiam kūdikiui
               
               
                  R61
               
            
                  H360FD Gali pakenkti vaisingumui. Gali pakenkti negimusiam kūdikiui
               
               
                  R60/61/60–61
               
            
                  H360Fd Gali pakenkti vaisingumui. Įtariama, kad gali pakenkti negimusiam kūdikiui
               
               
                  R60/63
               
            
                  H360Df Gali pakenkti negimusiam kūdikiui. Įtariama, kad gali pakenkti vaisingumui
               
               
                  R61/62
               
            
                  H361f Įtariama, kad gali pakenkti vaisingumui
               
               
                  R62
               
            
                  H361d Įtariama, kad gali pakenkti negimusiam kūdikiui
               
               
                  R63
               
            
                  H361fd Įtariama, kad gali pakenkti vaisingumui. Įtariama, kad gali pakenkti negimusiam kūdikiui
               
               
                  R62–63
               
            
                  H362 Gali pakenkti žindomam vaikui
               
               
                  R64
               
            
                  H370 Kenkia organams
               
               
                  R39/23/24/25/26/27/28
               
            
                  H371 Gali pakenkti organams
               
               
                  R68/20/21/22
               
            
                  H372 Kenkia organams, jeigu medžiaga veikia ilgai arba kartotinai
               
               
                  R48/25/24/23
               
            
                  H373 Gali pakenkti organams, jeigu medžiaga veikia ilgai arba kartotinai
               
               
                  R48/20/21/22
               
            
                  H400 Labai toksiška vandens organizmams
               
               
                  R50
               
            
                  H410 Labai toksiška vandens organizmams, sukelia ilgalaikius pakitimus
               
               
                  R50–53
               
            
                  H411 Toksiška vandens organizmams, sukelia ilgalaikius pakitimus
               
               
                  R51–53
               
            
                  H412 Kenksminga vandens organizmams, sukelia ilgalaikius pakitimus
               
               
                  R52–53
               
            
                  H413 Gali sukelti ilgalaikį kenksmingą poveikį vandens organizmams
               
               
                  R53
               
            
                  EUH059 Pavojinga ozono sluoksniui
               
               
                  R59
               
            
                  EUH029 Kontaktuodama su vandeniu išskiria toksiškas dujas
               
               
                  R29
               
            
                  EUH031 Kontaktuodama su rūgštimis išskiria toksiškas dujas
               
               
                  R31
               
            
                  EUH032 Kontaktuodama su rūgštimis išskiria labai toksiškas dujas
               
               
                  R32
               
            
                  EUH070 Toksiška patekus į akis
               
               
                  R39–41
               
            
                  Jautrinančios cheminės medžiagos
               
            
                  H334 Įkvėpus gali sukelti alerginę reakciją, astmos simptomus arba apsunkinti kvėpavimą
               
               
                  R42
               
            
                  H317 Gali sukelti alerginę odos reakciją
               
               
                  R43
               
            Pažymėtina, kad šis kriterijus taip pat taikomas žinomiems skilimo produktams, tokiems kaip formaldehidas iš formaldehidą išskiriančių medžiagų.
      Cheminėms medžiagoms arba mišiniams, kuriuos apdorojus jų savybės pasikeičia (pvz., tampa biologiškai nebeprieinami arba įvyksta cheminių pakitimų taip, kad pirmiau nustatytas pavojus išnyksta), pirmiau nustatytas reikalavimas netaikomas.
      Galutinio produkto pagal pirmiau pateiktas pavojingumo frazes ženklinti nereikia.
      
         Leidžiančios nukrypti nuostatos
      
      Šis reikalavimas netaikomas šioms cheminėms medžiagoms:
      
                  Paviršinio aktyvumo medžiagos
                  < 15 % galutinio produkto
               
               
                  H400 Labai toksiška vandens organizmams
               
               
                  R50
               
            
                  Konservavimo tikslais naudojami biocidai (7)
                  
                  (tik skysčiams, kurių pH nuo 2 iki 12 ir kuriuose yra ne daugiau kaip 0,10 % aktyviosios medžiagos (pagal masę)
               
               
                  H331 Toksiška įkvėpus
               
               
                  R23
               
            
                  H334 Įkvėpus gali sukelti alerginę reakciją, astmos simptomus arba apsunkinti kvėpavimą
               
               
                  R42
               
            
                  H317 Gali sukelti alerginę odos reakciją
               
               
                  R43
               
            
                  H400 Labai toksiška vandens organizmams
               
               
                  R50
               
            
                  Fermentai (8)
                  
               
               
                  H334 Įkvėpus gali sukelti alerginę reakciją, astmos simptomus arba apsunkinti kvėpavimą
               
               
                  R42
               
            
                  H317 Gali sukelti alerginę odos reakciją
               
               
                  R43
               
            
                  H400 Labai toksiška vandens organizmams
               
               
                  R50
               
            
                  NTA kaip MGDA ir GLDA priemaiša (9)
                  
               
               
                  H351 Įtariama, kad sukelia vėžį
               
               
                  R40
               
            
         Vertinimas ir patikra. Pareiškėjas atitiktį šiam kriterijui įrodo pateikdamas patvirtinimą, kad kiekviena sudedamoji medžiaga nepriskiriama jokiai su pirmiau pateiktame sąraše nurodytomis pavojingumo frazėmis susijusiai pavojaus klasei pagal Reglamentą (EB) Nr. 1272/2008, kiek tai galima nustatyti (bent) pagal informaciją, kuri atitinka Reglamento (EB) Nr. 1907/2006 VII priede išvardytus reikalavimus. Prie šio patvirtinimo pateikiama informacijos apie atitinkamas su pirmiau pateiktame sąraše nurodytomis pavojingumo frazėmis susijusias charakteristikas santrauka, kurios išsamumo lygis atitinka nurodytąjį Reglamento (EB) Nr. 1907/2006 II priedo (Saugos duomenų lapo pildymo nurodymai) 10, 11 ir 12 skirsniuose.
      Informaciją apie būdingas savybes galima gauti ir kitomis priemonėmis nei bandymai, pavyzdžiui, naudojant alternatyvius metodus, tokius kaip in vitro metodai, kiekybinius struktūros ir aktyvumo santykio modelius arba naudojant grupavimo arba analogijos metodą pagal Reglamento (EB) Nr. 1907/2006 XI priedą. Primygtinai raginama dalytis atitinkamais duomenimis.
      Teikiama informacija yra susijusi su tokiomis cheminės medžiagos arba mišinių formomis arba fizinėmis būsenomis, kokiomis jie naudojami galutiniame gaminyje.
      Kad cheminės medžiagos, kurios išvardytos Reglamento (EB) Nr. 1907/2006 (REACH) IV ir V prieduose ir kurioms pagal to reglamento 2 straipsnio 7 dalies a ir b punktus netaikomi registravimo įpareigojimai, būtų laikomos atitinkančiomis pirmiau nurodytus reikalavimus, pakanka atitinkamo patvirtinimo.
      c)   Cheminės medžiagos, įtrauktos į sąrašą pagal Reglamento (EB) Nr. 1907/2006 59 straipsnio 1 dalį
      Cheminėms medžiagoms, kurios laikomos labai didelį susirūpinimą keliančiomis cheminėms medžiagomis ir yra įtrauktos į Reglamento (EB) Nr. 1907/2006 59 straipsnyje numatytą sąrašą, kurių koncentracija mišiniuose > 0,010 %, netaikoma jokia Reglamento (EB) Nr. 66/2010 6 straipsnio 6 dalyje numatyto draudimo išimtis.
      
         Vertinimas ir patikra. Medžiagų, kurios laikomos keliančiomis labai didelį susirūpinimą ir įtrauktos į pasiūlytų cheminių medžiagų sąrašą, sudarytą pagal Reglamento (EB) Nr. 1907/2006 59 straipsnį, sąrašas pateikiamas šiuo adresu http://echa.europa.eu/chem_data/authorisation_process/candidate_list_table_en.asp
      Remiamasi paraiškos pateikimo dieną galiojančiu sąrašu. Pareiškėjas kompetentingai institucijai nurodo tikslią produkto sudėtį. Jis taip pat pateikia atitikties šiam kriterijui deklaraciją ir susijusius dokumentus, pvz., atitikties deklaracijas, pasirašytas cheminių medžiagų tiekėjų, ir cheminių medžiagų ar mišinių atitinkamų saugos duomenų lapų kopijas.
      d)   Nustatytos ribojamos sudedamosios medžiagos – biocidai
      
                  i)
               
               
                  Produkte biocidų gali būti tik jam konservuoti, o jų kiekis – tik toks, kokio reikia šiam tikslui. Tai netaikoma paviršinio aktyvumo medžiagoms, kurios taip pat gali turėti biocidinių savybių.
                  
                     Vertinimas ir patikra. Pareiškėjas pateikia visų pridėtų biocidų medžiagos saugos duomenų lapus ir informaciją apie jų tikslią koncentraciją produkte. Biocidų gamintojas arba tiekėjas pateikia informaciją apie tai, kokia biocidų dozė yra būtina produktui konservuoti.
               
            
                  ii)
               
               
                  Ant pakuotės ar kokiais nors kitais būdais draudžiama tvirtinti ar užsiminti, kad produktas turi antimikrobinį arba dezinfekuojamąjį poveikį.
                  
                     Vertinimas ir patikra. Pareiškėjas kompetentingai institucijai pateikia kiekvieno tipo pakuotės tekstus ir atvaizdus, ir (arba) kiekvieno skirtingo pakuotės tipo pavyzdį.
               
            
                  iii)
               
               
                  Produkto sudėtyje gali būti biocidų, tačiau tik su sąlyga, kad jie nėra bioakumuliaciniai. Biocidas nelaikomas bioakumuliaciniu, jei BCF < 100 arba logKow < 3,0. Jei žinoma ir BCF, ir logKow vertė, naudojama didžiausia išmatuota BCF vertė.
                  
                     Vertinimas ir patikra. Pareiškėjas pateikia visų pridėtų biocidų medžiagos saugos duomenų lapus ir informaciją apie jų BCF ir (arba) logKow vertes.
               
            e)   Dažikliai
      Produkte leidžiama naudoti tik dažiklius, kurie biologiškai nesikaupia. Jei naudojami dažikliai, kuriuos leista naudoti maisto produktuose, dokumentų apie biologinio kaupimosi potencialą pateikti nebūtina. Dažiklis laikomas biologiškai nesikaupiančiu, jei BCF < 100 arba logKow < 3,0. Jei žinoma ir BCF, ir logKow vertė, naudojama didžiausia išmatuota BCF vertė.
      
         Vertinimas ir patikra. Pareiškėjas pateikia visų pridėtų dažiklių saugos duomenų lapus arba dokumentus, kuriais patvirtinama, kad dažiklį leidžiama naudoti maisto produktuose.
      f)   Fermentai
      Fermentai turi būti skysto arba nedulkančių granulių pavidalo. Fermentuose negali būti mikroorganizmų likučių iš gamybos proceso.
      
         Vertinimas ir patikra. Pareiškėjas pateikia visų pridėtų fermentų saugos duomenų lapus ir dokumentus, kuriais patvirtinama, kad fermente nėra mikroorganizmų likučių.
      g)   Fosforas
      Bendras fosfatų ar kitų fosforo junginių kiekis turi neviršyti lentelėje nurodytų ribinių verčių, apskaičiuotų gramais fosforo litre vandens.
      Fosforo kiekio skaičiavimuose naudojama didžiausia rekomenduojama dozė.
      
                  Produkto tipas
                  Fosforas (g P/l vandens)
               
               
                  Minkštas
               
               
                  Vidutinio kietumo
               
               
                  Kietas
               
            
                  0–6 °dH
               
               
                  7–13 °dH
               
               
                  > 14 °dH
               
            
                  Mirkymo priemonės
               
               
                  0,08
               
               
                  0,08
               
               
                  0,08
               
            
                  Plovikliai
               
               
                  0,15
               
               
                  0,30
               
               
                  0,50
               
            
                  Skalavimo priemonės
               
               
                  0,02
               
               
                  0,02
               
               
                  0,02
               
            
                  Daugiakomponentės sistemos
               
               
                  0,17
               
               
                  0,32
               
               
                  0,52
               
            
         Vertinimas ir patikra. Pareiškėjas pateikia dokumentus, kuriais užtikrinama, kad pirmiau pateiktoje lentelėje nurodytų verčių yra laikomasi.
      
         4 kriterijus.   Pakavimo reikalavimai
      
      a)   Pakuotės ir naudmenų masės santykis (WUR)
      Produkto pakuotės masės ir naudmenų santykis (WUR) neturi viršyti šių verčių:
      
                  Produkto tipas
               
               
                  WUR
               
            
                  0–6 ° dH
               
               
                  7–13 ° dH
               
               
                  > 14 ° dH
               
            
                  Milteliai (g/l plovimo tirpalo)
               
               
                  0,8
               
               
                  1,4
               
               
                  2,0
               
            
                  Skysčiai (g/l plovimo tirpalo)
               
               
                  1,0
               
               
                  1,8
               
               
                  2,5
               
            WUR turi būti skaičiuojamas tik pagrindinei pakuotei (įskaitant dangtelius, kamščius ir dozavimo pompas/purkštuvus) pagal šią formulę:
      
         
      kai:
      
                  Wi
                  
               
               
                  –
               
               
                  pakuotės sudedamosios dalies i, įskaitant etiketę, jeigu ji yra, masė (g),
               
            
                  Ui
                  
               
               
                  –
               
               
                  neperdirbtos (pirmąsyk pagamintos) medžiagos, esančios pakuotės sudedamojoje dalyje i, masė (g). Jei neperdirbtos medžiagos dalis pakuotės sudedamojoje dalyje yra 0 %, tada Ui = Wi,
               
            
                  Di
                  
               
               
                  –
               
               
                  pakuotės sudedamojoje dalyje i esančių funkcinių vienetų skaičius. Funkcinis vienetas = dozė g/l plovimo tirpalo,
               
            
                  ri
                  
               
               
                  –
               
               
                  perdirbimų skaičius, t. y. kiek kartų pakuotės sudedamoji dalis (i) yra naudojama tam pačiam tikslui per grąžinimo ar pakartotinio užpildymo sistemą (r = 1, jei pakuotė nėra pakartotinai naudojama tam pačiam tikslui. Jei pakuotė yra pakartotinai naudojama, laikoma, kad r yra 1, nebent pareiškėjas gali įrodyti, kad ji panaudojama daugiau kartų.)
               
            
         Išimtys
      
      Šis reikalavimas netaikomas plastikinei, popierinei ar kartoninei pakuotei, kurioje daugiau kaip 80 % sudaro perdirbta medžiaga arba daugiau kaip 80 % sudaro plastikas iš atsinaujinančių šaltinių.
      Pakuotė laikoma perdirbta, jei jai pagaminti naudojama žaliava yra surinkta iš pakuotės gamintojų platinimo etapu arba vartojimo etapu. Jei žaliava yra paties medžiagos gamintojo gamybos proceso pramoninės atliekos, medžiaga nelaikoma perdirbta.
      
         Vertinimas ir patikra. Pareiškėjas pateikia apskaičiuotą produkto WUR. Šio skaičiavimo skaičiuoklė pateikiama ES ekologinio ženklo interneto svetainėje. Pareiškėjas pateikia užpildytą ir pasirašytą patvirtinimą dėl perdirbtos ar iš atsinaujinančių šaltinių gautos medžiagos kiekio pakuotėje. Norėdamas patvirtinti pakartotinai pildomą pakuotę, pareiškėjas ir (arba) mažmenininkas dokumentais patvirtina, kad pakartotinio pildymo priemonėmis yra arba bus prekiaujama rinkoje.
      b)   Plastikinė pakuotė
      Plastikinei pakuotei galima naudoti tik tuos ftalatus, kurių rizika paraiškos teikimo metu buvo įvertinta ir kurie neklasifikuoti pagal 3 kriterijaus b dalį (ir kriterijų derinius).
      Tam, kad būtų galima nustatyti skirtingas pakuotės dalis pakartotiniam perdirbimui, pagrindinės pakuotės plastikinės dalys turi būti paženklintos pagal DIN 6120 2 dalį arba lygiavertį standartą. Dangteliams ir dozatoriams šis reikalavimas netaikomas.
      
         Vertinimas ir patikra. Pareiškėjas turi pateikti užpildytą ir pasirašytą atitikties deklaraciją.
      
         5 kriterijus.   Plovimo veiksmingumas (tinkamumas naudoti)
      
      Produktas turi būti pakankamai veiksmingas. Produktas turi atitikti naudotojo bandymo arba vidinio bandymo reikalavimus pagal II priedėlį.
      
         Vertinimas ir patikra. Pareiškėjas kompetentingai institucijai pateikia išsamią bandymų ataskaitą, įskaitant informaciją ir (arba) dokumentus. Žr. II priedėlį.
      
         6 kriterijus.   Automatinio dozavimo sistemos
      
      Daugiakomponentės sistemos tiekiamos su automatine ir valdoma dozavimo sistema.
      Kad dozavimas automatinėmis dozavimo sistemomis būtų tinkamas, gamintojai arba tiekėjai turi numatyti apsilankymus pas klientus kaip įprastinės veiklos dalį. Minėti apsilankymai pas klientus atliekami visose patalpose bent kartą per metus licencijos galiojimo laikotarpiu; jie turi apimti dozavimo įrangos kalibravimą. Klientus lankyti gali ir trečioji šalis.
      Išskirtiniais atvejais apsilankymų pas klientus galima atsisakyti, jei dėl atstumo ir pristatymo būdo tokie apsilankymai yra praktiškai neįmanomi.
      
         Vertinimas ir patikra. Pareiškėjas raštu pateikia atsakomybės aprašymą, kuriame nurodo apsilankymų pas klientus dažnį ir turinį.
      
         7 kriterijus.   Naudotojo informacija (ant ES ekologinio ženklo pateikiama informacija)
      
      a)   Informacija ant pakuotės ir (arba) produkto informaciniame lape
      Ant pakuotės ir (arba) produkto informaciniame lape arba atitinkamoje vietoje turi būti pateiktos šios rekomendacijos:
      
                  —
               
               
                  Dozės pagal nešvarumą ir vandens kietumą. Laikytis dozavimo nurodymų.
               
            
                  —
               
               
                  Naudodami ES ekologiniu ženklu paženklintą produktą pagal dozavimo nurodymus, prisidėsite prie vandens taršos ir atliekų kiekio mažinimo.
               
            b)   ES ekologinio ženklo etiketėje pateikiama informacija
      Logotipas turėtų būti matomas ir įskaitomas. ES ekologinio ženklo logotipo naudojimas saugomas pirminės ES teisės aktais. Ant produkto turi būti įskaitomai ir aiškiai matomai nurodytas ES ekologinio ženklo registracijos arba licencijos numeris.
      Neprivaloma etiketė, kurioje yra teksto langelis su tokiu įrašu:
      
                  —
               
               
                  Mažesnis poveikis vandens ekosistemoms
               
            
                  —
               
               
                  Apribotas pavojingų medžiagų kiekis
               
            
                  —
               
               
                  Veiksmingumas išbandytas.
               
            Neprivalomos etiketės su teksto langeliu naudojimo rekomendacijos pateiktos „Ekologinio ženklo naudojimo gairėse“, paskelbtose interneto svetainėje: http://ec.europa.eu/environment/ecolabel/documents/logo_guidelines.pdf
      
         Vertinimas ir patikra (a–b): Pareiškėjas pateikia produkto etiketės ir (arba) produkto lapo pavyzdį ir atitikties šiam kriterijui deklaraciją. Teiginiai apie produktą grindžiami atitinkamomis bandymų ataskaitomis.
      
         (1)  PIDB Nr. – sudedamosios medžiagos PIDB sąraše („Ploviklių ingredientų duomenų bazės“ sąraše) numeris, naudojamas atitikčiai 1 ir 2 kriterijams nustatyti.
      
         (2)  OL L 396, 2006 12 30, p. 1.
      
         (3)  OL L 353, 2008 12 31, p. 1.
      
         (4)  OL 196, 1967 8 16, p. 1.
      
         (5)  Reglamentas (EB) Nr. 1272/2008.
      
         (6)  Direktyva 67/548/EEB, priderinta prie REACH pagal Direktyvą 2006/121/EB ir Direktyvą 1999/45/EB su pakeitimais.
      
         (7)  Leidžianti nukrypti nuostata taikoma tik 3 kriterijaus b daliai. Biocidai turi atitikti 3 kriterijaus d dalį.
      
         (8)  Įskaitant stabilizatorius ir kitas pagalbines medžiagas preparatuose.
      
         (9)  Kai koncentracija žaliavinėse medžiagose žemesnė kaip 1,0 %, jei bendra koncentracija galutiniame produkte mažesnė kaip 0,10 %.
      
         I priedėlis
         
            Ploviklių ingredientų duomenų bazės (PIDB) sąrašas
         
         PIDB sąrašas (A dalis) – tai sąrašas, kuriame pateikiama informacija apie ploviklių sudėtyje paprastai naudojamų sudedamųjų medžiagų toksiškumą vandens organizmams ir biologinį skaidumą. Sąraše pateikiama informacija apie įvairių plovimo ir valymo produktuose naudojamų cheminių medžiagų toksiškumą ir biologinį skaidumą. Sąrašas nėra baigtinis, tačiau PIDB sąrašo B dalyje pateikiamos gairės dėl į PIDB sąrašą neįtrauktų cheminių medžiagų atitinkamų skaičiavimo parametrų (pvz., toksiškumo koeficiento (TF) ir skaidumo koeficiento (DF), naudojamų ribiniam skiedimo tūriui apskaičiuoti) nustatymo. Sąrašas yra bendro pobūdžio informacijos šaltinis ir į jį įtrauktos cheminės medžiagos nėra automatiškai patvirtintos naudoti ES ekologiniu ženklu paženklintuose produktuose. PIDB sąrašą (A ir B dalis) galima gauti ES ekologinio ženklo interneto svetainėje.
         Cheminių medžiagų, apie kurių toksiškumą vandens organizmams ir biologinį skaidumą neturima duomenų, TF ir DF vertėms nustatyti galima pasinaudoti struktūrine analogija su panašiomis cheminėmis medžiagomis. Tokią struktūrinę analogiją tvirtina kompetentinga institucija, suteikianti ES ekologinio ženklo licenciją. Kitu atveju pagal toliau nurodytus parametrus taikomas blogiausiojo atvejo metodas:
         Blogiausiojo atvejo metodas:
         
                      
                  
                  
                     Ūminis toksiškumas
                  
                  
                     Lėtinis toksiškumas
                  
                  
                     Skaidumas
                  
               
                     Sudedamoji medžiaga
                  
                  
                     LC50/EC50
                  
                  
                     SF(ūminis)
                     
                  
                  
                     TF(ūminis)
                     
                  
                  
                     NOEC (1)
                     
                  
                  
                     SF(ilgalaikis)
                         (1)
                     
                  
                  
                     TF (ilgalaikis)
                     
                  
                  
                     DF
                  
                  
                     Aerobinis
                  
                  
                     Anaerobinis
                  
               
                     Pavadinimas
                  
                  
                     1 mg/l
                  
                  
                     10 000
                  
                  
                     0,0001
                  
                  
                      
                  
                  
                      
                  
                  
                     0,0001
                  
                  
                     1
                  
                  
                     P
                  
                  
                     N
                  
               
            Lengvo biologinio skaidumo patvirtinimas dokumentais
         
         Taikomi šie lengvo biologinio skaidumo bandymo metodai:
         
                     1)
                  
                  
                     Iki 2010 m. gruodžio 1 d. ir pereinamuoju laikotarpiu nuo 2010 m. gruodžio 1 d. iki 2015 m. gruodžio 1 d.:
                     
                                  
                              
                              
                                 Direktyvoje 67/548/EEB numatyti lengvo biologinio skaidumo bandymo metodai, pirmiausia tos direktyvos V.C4 priede aprašyti metodai arba jiems lygiaverčiai OECD 301 A-F bandymų metodai, arba jiems lygiaverčiai ISO bandymai.
                              
                           
                                  
                              
                              
                                 10 dienų laikotarpio principas netaikomas paviršinio aktyvumo medžiagoms. Direktyvos 67/548/EEB V.C4-A ir C4-B prieduose nustatytų bandymų (ir jiems lygiaverčių OECD 301 A bei E bandymų ir lygiaverčių ISO bandymų) rezultatų atitikimo lygis turi būti 70 %, o C4-C, D, E ir F (ir jiems lygiaverčių OECD 301 B, C, D bei F ir lygiaverčių ISO bandymų) – 60 %.
                              
                           
               
                     2)
                  
                  
                     Nuo 2015 m. gruodžio 1 d. ir pereinamuoju laikotarpiu nuo 2010 m. gruodžio 1 d. iki 2015 m. gruodžio 1 d.:
                     Reglamente (EB) Nr. 1272/2008 numatyti bandymų metodai.
                  
               
            Anaerobinio biologinio skaidumo patvirtinimas
         
         Standartinis anaerobinio skaidumo bandymas turi būti EN ISO 11734, ECETOC Nr. 28 (1988 m. birželio mėn.), OECD 311 arba lygiavertis bandymų metodas, taikant 60 % galutinio skaidumo anaerobinėmis sąlygomis reikalavimą. Norinti patvirtinti, kad 60 % visiškas skaidumas buvo pasiektas anaerobinėmis sąlygomis, gali būti taikomi bandymų metodai, kuriuose imituojamos atitinkamos anaerobinės aplinkos sąlygos.
         
            Ekstrapoliavimas į PIDB sąrašą neįtrauktų cheminių medžiagų atveju
         
         Kai sudedamosios medžiagos į PIDB sąrašą neįtrauktos, būtinus dokumentus, kuriais įrodomas anaerobinis biologinis skaidumas, galima gauti taip:
         
                     1)
                  
                  
                     Taikoma pagrįsta ekstrapoliacija. Bandymų rezultatai, gauti su viena žaliava, taikomi panašios struktūros paviršinio aktyvumo medžiagų visiškam anaerobiniam skaidumui ekstrapoliuoti. Jei tam tikros aktyviosios paviršiaus medžiagos (ar homologų grupės) anaerobinis biologinis skaidumas yra patvirtintas pagal PIDB sąrašą, galima daryti prielaidą, kad panašaus tipo aktyvioji paviršiaus medžiaga taip pat yra anaerobiškai biologiškai skaidi (pvz., C12–15 A 1–3 EO sulfatas [PIDB Nr. 8] yra anaerobiškai biologiškai skaidus, taigi panašų anaerobinį biologinį skaidumą galima priskirti ir C12–15 A 6 EO sulfatui). Kai aktyviosios paviršiaus medžiagos anaerobinis biologinis skaidumas yra patvirtintas taikant atitinkamą bandymų metodą, galima laikyti, kad panašaus tipo aktyvioji paviršiaus medžiaga taip pat yra anaerobiškai biologiškai skaidi (pvz., literatūros duomenimis, patvirtinančiais alkilo esterio amonio druskų grupei priklausančių aktyviųjų paviršiaus medžiagų anaerobinį biologinį skaidumą, galima naudotis kaip dokumentais, kuriais patvirtinamas panašus kitų ketvirtinių amonio druskų, turinčių esterio jungčių alkilo grandinėse, anaerobinis biologinis skaidumas).
                  
               
                     2)
                  
                  
                     Atliekamas anaerobinio skaidumo atrankos bandymas. Jei būtini nauji bandymai, atliekamas atrankos bandymas taikant EN ISO 11734, ECETOC Nr. 28 (1988 m. birželio mėn.), OECD 311 arba lygiavertį metodą.
                  
               
                     3)
                  
                  
                     Atliekamas mažos dozės skaidumo bandymas. Jei būtini nauji bandymai ir esama eksperimentinių problemų su atrankos bandymu (pvz., slopinimas dėl bandomosios cheminės medžiagos toksiškumo), bandymai pakartojami naudojant mažą paviršinio aktyvumo medžiagos dozę ir stebimas skilimas matuojant 14C ar atliekant cheminę analizę. Bandymai su mažomis dozėmis gali būti atliekami taikant OECD 308 (2000 m. rugpjūčio mėn.) arba lygiavertį metodą.
                  
               
            (1)  Jei nerandama priimtinų duomenų apie ilgalaikį toksiškumą, šios skiltys paliekamos tuščios. Tokiu atveju TF (ilgalaikis) prilyginamas TF (ūminiam).
      
      
         II priedėlis
         
            Skalbimo veiksmingumas (tinkamumas naudoti)
         
         a)   Vidinis bandymas
         Gamintojo bandymų laboratorijai gali būti leista atlikti bandymus, kurių dokumentais būtų patvirtinamas veiksmingumas, jei išpildomi šie papildomi reikalavimai:
         
                     —
                  
                  
                     Ekologinio ženklinimo organizacijoms sudaroma galimybė stebėti, kaip atliekami bandymai.
                  
               
                     —
                  
                  
                     Ekologinio ženklinimo organizacijos turi prieigą prie visų duomenų apie produktą.
                  
               
                     —
                  
                  
                     Kokybės kontrolės sistemoje aprašoma, kaip atliekamas veiksmingumo bandymas.
                  
               Pareiškėjas turi pateikti dokumentus, kuriais įrodoma, kad produktas išbandytas realistiškomis sąlygomis:
         
                     a.
                  
                  
                     Indai buvo ištepti dėmėmis, būdingomis toms sritims, kurioms skirtas produktas.
                  
               
                     b.
                  
                  
                     Naudojant rekomenduojamą produkto dozę ir atitinkamo kietumo vandenį bei esant mažiausiai rekomenduojamai temperatūrai.
                  
               Pareiškėjas turi pateikti dokumentus, kuriais įrodoma:
         
                     —
                  
                  
                     Kad produktu galima pašalinti nešvarumus nuo indų.
                  
               
                     —
                  
                  
                     Kad produktu gali būti išdžiovinami indai.
                  
               Bandomą produktą reikia išbandyti lyginant su etaloniniu produktu. Etaloninis produktas gali būti rinkoje seniai parduodamas produktas, o bandomas produktas turi būti bent ne mažiau veiksmingas nei etaloninis.
         b)   Naudotojo bandymas
         
                     1.
                  
                  
                     Reikia gauti atsakymus iš mažiausiai 5 bandymo centrų, kurie sudaro atsitiktinai parinktų klientų rinkinį.
                  
               
                     2.
                  
                  
                     Procedūra ir dozavimas turi atitikti gamintojo rekomendacijas.
                  
               
                     3.
                  
                  
                     Bandymo laikotarpis turi būti ne mažiau kaip 4 savaitės ir ne mažiau kaip 400 bandymo ciklų.
                  
               
                     4.
                  
                  
                     Kiekvienas bandymo centras turi įvertinti produkto arba daugiakomponentės sistemos veiksmingumą atsakydamas į klausimus, susijusius su tokiais aspektais (ar panašiomis formuluotėmis):
                     
                                 —
                              
                              
                                 Ar produktu šalinami nešvarumai nuo indų.
                              
                           
                                 —
                              
                              
                                 Ar produktu džiovinami indai.
                              
                           
                                 —
                              
                              
                                 Respondento pasitenkinimas susitarimu dėl apsilankymų pas klientus.
                              
                           
               
                     5.
                  
                  
                     Atsakymas turi būti vertinamas pagal mažiausiai 3 lygmenų skalę, pavyzdžiui, „nepakankamai veiksmingas“, „pakankamai veiksmingas“ ir „labai veiksmingas“. Dėl bandymo centro pasitenkinimo apsilankymų tvarka turi būti kategorijos „nepatenkinti“, „patenkinti“ ir „labai patenkinti“.
                  
               
                     6.
                  
                  
                     Mažiausiai 80 % respondentų produktą turi įvertinti kaip pakankamai veiksmingą arba labai veiksmingą visais atžvilgiais (žr. 4 punktą) ir būti patenkinti arba labai patenkinti apsilankymų tvarka.
                  
               
                     7.
                  
                  
                     Reikia nurodyti visus neapdorotus bandymų duomenis.
                  
               
                     8.
                  
                  
                     Reikia išsamiai aprašyti bandymo procedūrą.